Berlín 30. decembra (TASR) - Bývalý nemecký kancelár Helmut Kohl tvrdí, že devastácia pobrežia južnej a juhovýchodnej Ázie po nápore vĺn cunami mu pripomína skazu počas druhej svetovej vojny. Kohl len o vlások unikol prívalovým vlnám, keď sa vovalili do hotela na Srí Lanke, kde bol ubytovaný,
V príspevku pre noviny Bild Kohl uviedol, že nepreruší dovolenku a zostane v turistickom stredisku Thalpe a do Nemecka sa predčasne nevráti napriek hrozbám z prepuknutia epidémie.
"Najprv sme sa nenazdávali, že by prílivová vlna mohla mať až taký ničivý dosah," povedal 74-ročný Kohl. "Až keď sme videli, že prízenie a prvé poschodie hotela je zaplavené, uvedomili sme si plný rozsah katastrofy," dodal.
"Všetko v okolí hotela bolo zničené a náš hotel bol tiež ťažko poškodený. Voda zobrala so sebou všetko. Vyvolalo to u mňa spomienky na vojnu, ktorú som prežil ako mladík. Vyzeralo to ako bombový útok," vyznal sa bývalý politik, ktorý bol spolkovým kancelárom v rokoch 1982-98.
Žiaden zo 50-60 cudzincov zo Švajčiarska a Nemecka ubytovaných v tom istom hoteli ako Kohl sa nestal obeťami prírodnej katastrofy. Po nešťastí sa nemecký politik letecky presunul do ďalšieho hotela neďaleko hlavného mesta Kolombo s úmyslom zostať istý čas v postihnutej krajine a pomáhať tam.
1 dem pel